חוקי תרגום דמות מ WOD לדף דמות של האווטאר

**מאמרי יסוד:**

* חוקי המשחק
* השיטה של אין כלום
* שליטה בהתפתחות הדמות על ידי השחקן
* **חוקי תרגום דמות מ WOD לדף דמות של האווטאר**
* הסבר כללי על משחק ה VR
* מוות במשחק
* משחק תפקידים ב- 2060 וב- 1980
* שאלות ותשובות נפוצות

## כיצד לתרגם דף דמות של world of darkness לדף דמות של האווטאר בעולם ה VR

### כללי

במשחק יהיו דמויות עם דף הדמות של המשחק. על פי סוגת ה LITRPG מקובל לתת בסוף כל פרק את ההתקדמות של הדמות כחלק מהיומן הכתוב. יתר על כן, זה יוסיף הרבה למשחק ולאמינות של האווטאר שלכם (תוך כדי המשחק, תוכלו להתייחס למספרים של האווטאר ולדבר על זה אחד עם השני ועם הסביבה) וליכולת משחק של האווטאר שלכם - אך אין בזה הכרח משחקי כיוון שאני תמיד עושה מעקב אחרי היכולות של הדמויות באופן בלתי תלוי ולכן אני יכול להריץ את המשחק בלי שיהיה דף דמות כזו.

### הרעיון מאחורי דפי הדמות

בגדול דף הדמות של המשחק זה כמו דף הדמות של משחקים מודרניים היכן שיש לך לכל נושא ערך מספרי והוא עולה באחוזים עד שהוא מגיע למספר הבא. ככה שזה די דומה לדף הדמות של WOD אבל שונה בפרטים. אני אפרט להלן את הצורה בה צריך לתרגם את המספרים, ואשמח אם תעשו את התרגום בעצמכם. תזכרו שמצד אחד אני מעדיף שהכל יהיה כמה שיותר ריאלי ולכן אני לא באמת מקפיד על כמות היכולות/כמות הנקודות. מצד שני לא אתן למצ'קן את הנושא, ולכן אחרי שתעשו את העבודה הראשונית אני אעבור ואתקן על פי הצורך. מי שיעשה דף דמות, יוכל גם לעדכן אותה בסוף כל פרק ונתייחס לזה.

שימו לב שצריך להפוך את דף הדמות לרצף של תכונות/יכולות בעברית שיש להם שם, ואז מספר מגדיר +אחוז. אני אדגים למטה תרגום חלקי על האווטאר ארתור פרוסט.

בגדול - הערכים במשחק, לשחקנים מתחילים, נע בין 0-2 מבחינת הערך המספרי. כי אתם דמויות/אווטארים מתחילים וירוקים.

לפי השיטה של WOD הייתם יכולים גם להתחיל עם הערך 5 ב WOD. וכעקרון, 5 של WOD מתורגם ל 4 כאן, אולם כולכם דמויות מתחילות בעלי יכולות של דמויות מ 2060 שאותם אתם מרחיבים במשחק אל תוך האווטאר. במשחק משפרים אותכם, אבל יש גבול כמה משחק אימרסיבי מסוגל לשפר אותכם. אם אתם מסוגלים לנוע בזריזות מסוימת, אז המשחק יכול לשדרג מעט את המהירות הזו, כי בסופו של דבר יש את הקליטה של המח שלכם וזו מוגבלת ברמה המתאימה לכם. אז ניתן קצת לשדרג את המהירות והמח שלכם עדיין יגיב, אולם ניתן לשדרג את יכולות המח לאט. כרגע זה אומר שאפשר להוסיף עד 1 לערך המקורי. בעתיד כמובן, ככל שיעבור הזמן, המח יתאמן עוד ועוד, וכך אפשר יהיה להעלות לכם את המהירות עוד ועוד.

היות והדמות ב 2060 לא תעבור את הערך 1 כמעט בשום מקום, בהתאמה (ואחרי שדרוג) האווטאר שלכם ב 1980 לא יכול לעבור את ה 2. אני יודע שאפשר לפי השיטה ב WOD לייצר 5 לערך, ויהיה לזה יתרון כאשר נתרגם את זה לכאן, כפי שרואים להלן:

תכונה 5 ב WOD יתורגם ל 2 + 60-80%

תכונה 4 ב WOD יתורגם ל 2 + 30-60%

תכונה 3 ב WOD יתורגם ל 2 +0-30%

תכונה 2 ב WOD יתורגם ל 1 50-80%

תכונה 1 ב WOD יתורגם ל 0-50%

ככל שתתקדמו במשחק תגלו שאפשר להגיע למספרים הגדולים גם מ 4, אבל זה לעתיד. בהווה אי אפשר לעבור את הערך 2 בפתיחה.

### יכולות.

אם ב 2060 היה לך יכולת מתאימה, נניח בתור כומר ידעת את הברית החדשה ברמה גבוהה - אז את הערך הזה אפשר להעביר גם ל 2060. נניח ערך 3 יעבור. שימו לב שערך 4 זה כמו להיות בעל תואר באוניברסיטה וקשה לי לראות איך מישהו מכם, הפרות המפוטמות של 2060 אשר שוכנים לכם בבתים שלכם ומקבלים הכל, ואף אחד לא ממש הולך ללמוד מעבר לידע של כתה ג בערך (למרות שאכן זה אפשרי ללמוד מעבר לזה), מצליחים להגיע לערכים כאלו חוץ מביכולת בודדת או שתיים. אם יש כזו יכולת צריך שיהיה היסטוריה סיפורית של הדמות שמסבירה את הדבר הזה.

### דוגמא חלקית לדף הדמות של ארתור פרוסט

ארתור פרוסט

גזע: ערפד

שבט: טרואדור

דור: 10

אנושיות:3 + 1% (מתרגמים גם את האנושיות שלך למספרים המקומיים)

כמות דם בגוף: 5 ליטר דם (אל תתן לי מספר של blood pool, אלא מספר ריאלי שבה בני אדם מתייחסים לדם)

תכונות

כח (שרירים): 2 +31%

זריזות: 2 +58%

כושר: …

כריזמה: 1 + 51%

….

יכולת הבחנה: 1 + 23%

יכולות:

הליכה: 1 +5%

ריצה: 0 + 45%

נהיגה: 1 -23% (היות ודילן לא יודע לנהוג אז הדבר די חדש לארתור. אז הוא קיבל את הידע והוא יודע לנהוג אותם הוא נוהג רע מאד, דבר שמתבטא באחוז שלילי).

…

כוחות גזע:

אם הכח פשוט עולה במספר, אז מתרגמים את המספר (ראה למעלה)
אם הכח נותן יכולות, אז כל יכולת מקבלת הגדרה משל עצמה.

לדוגמא, פוטנז הוא רק מספר שעולה אזי:
כח ה potence: ערך 2 + 21%

אולם אוספקס נותן כוחות בכל רמה. אז נתרגם את זה ככה:

חושים מוגברים 2 + 21%

קריאת אאורה 1 + 12%

כשבגדול, הרמות הראשונות של הכח, חזקות יותר מהרמות הגבוהות של הכח.